
A dán flexicurity rendszer - megoldás mindenki számára?

A dolgozatban a dániai flexicurity modellt vizsgáltuk meg, amely munkaerőpiaci és szociálpolitikai intézkedések speciális keveréke. Feltártuk a modell fő elemeit és sikerességének okait. Ezek közé tartozik a hatékony szociális biztonsági háló, a munkáltató érdekeinek védelme és az aktív munkaerőpiaci politika. Megvizsgáltuk, hogy más EU tagországokban mennyire lenne megvalósítható egy ilyen modell. Következtetésünk szerint a modellnek van két alapvető eleme, amelyek nélkül komoly kihívás lehet annak adaptációja más országokban, név szerint a jelentős mértékű közkiadások és a támogató kultúra. Ezért a dániai flexicurity rendszer önmagában egészként nem valósítható meg más EU tagországokban a közeljövőben.



